« Deuet e oan da glask ur mennozh bennak 'barzh levrioù ar burev. Marteze e c'hellfes reiñ unan din.  - Na petra 'ta ? Ne peus ket kroget ? Erru ar Sul da noz eo e c'houlennez seurt traoù ! Gant ar vezh...  - Gwir eo ez eo un tamm diwezhat, met n'eus ket deuet awen din 'pad ar sizhun a-bezh.  - Petra an diaoul eo an dra-se, an AWEN ? Ne ran ket foutre kaer  eus an dra-se, n'eo ket un digarez evidon, nag evit da gelenner. Petra 'ri neuze ? Tremen da nozvezh o vizskrivañ un danevell ha bezañ skuizh o sevel warc'hoazh ? N'out ket sirius tamm ebet gant an afer-mañ, tamm ebet !  - Gouzout a ran.  - N'eo ket trawalc'h gouzout, ret eo ober bremañ.  - Ya, met ne ouezan ket c'hoazh diwar-benn petra skrivañ !...  - Se n'eo ket ma afer. 'Peus ken skrivañ diwar-benn an doare ma 'vez graet war-dro ar chimpanzeed 'barzh Zoo Vincennes, petramant diwar an  doare 'zo gant Zavata da zibab e furlukined. Da raktres micherel e c'hellfe servijout dit da zanevell da nebeutañ. Ac'hic'hi ac'hac'ha... » Na pegen laouen e vezit ur wech klevet seurt kaozioù diwar ho penn....